ЧРЕЗ

Председателя на

Народното събрание

ДО

Вицепремиера и Министър на вътрешните работи

на РЕПУБЛИКА БЪЛГАРИЯ

**ВЪПРОС**

от Петър Славов и Мартин Димитров,

народни представители от ПГ на „Реформаторския блок“

На основание чл.90, ал. 1 от Конституцията на Република България и чл.92, ал.1 ПОДНС внасяме въпрос

ОТНОСНО: ***Реализиране на автоматичната регистрация на МПС, които са възобновили застраховката си „Гражданска отговорност” и уведомяване на общините за срока на дерегистрация, с цел необлагане с местен данък.***

**УВАЖАЕМА Г-ЖО ВИЦЕПРЕМИЕР И МИНИСТЪР НА ВЪТРЕШНИТЕ РАБОТИ,**

С приемане на нов Кодекс за застраховането в края на 2015г., бе приета автоматичната /служебна./ дерегистрация на МПС, които нямат валидна задължителна застраховка „ГО”. По наше и на други колеги настояване и с цел намаляване административната тежест пред българските граждани, беше въведена и автоматична обратна регистрация, след възобновяване на задължителната застраховка „ГО”.

Допълнително, възниква и въпросът, дали при автоматична дерегистрация, на органите по приходите се изпраща информация за съответното МПС, тъй като собственикът на последното няма да дължи данък „МПС” за срока, за който превозното средство е дерегистрирано.

В този смисъл,

**Уважаема г-жо Вицепремиер и министър на вътрешните работи,**

Моля, да отговорите на следния въпрос: **: Как ще се реализира процедурата по автоматична регистрация /служебно/ на МПС, които са възобновили своята задължителна застраховка „ГО” и наред с това, предвиден ли е механизъм за уведомяване на органите по приходите към общините, че дадено МПС е дерегистрирано, с оглед необлагането му с данък за срока без регистрация”?**

София, 22.01. 2016 г.

**Петър Славов:**

**Мартин Димитров:**

Народни представители от ПГ на РБ